ได้มีโอกาสไปพักบ้านมาซารุซังเมื่อปลายเดือนที่ผ่านมาเนื่องจากต้องพาคุณแม่ไปหาหมอ ต้องบอกว่าเป็นอะไรที่ประทับใจมากที่สุด ไม่คิดว่าการที่เราไปพักต่างประเทศจะมีความรู้สึกเหมือนอยู่บ้านตัวเอง ตั้งแต่วันแรกจนถึงวันกลับไม่เคยมีวันไหนที่มาซารุซังและครอบครัวดูแลเราบกพร่องเลย ไม่ว่าจะเป็นเรื่องอาหารที่พัก และที่สำคัญคือมาซารุซังพาไปแม้กระทั่งหาหมอ อยู่รอจนมืดค่ำรู้สึกขอบคุณมากจริงๆ พี่ดาวภรรยาคุณมาซารุก็ใจดีมากๆหาอะไรให้ทานแบบที่เราไม่เคยทานมาก่อนซึ่งอร่อยมากๆ โอก้าซังก็น่ารักมากคอยดูแลคุณแม่เราที่ป่วยโดยการหาอะไรให้ทานตลอด เตรียมน้ำให้อาบ อยากจะบอกว่าดีใจที่ได้เจอที่พักที่นี่ ถ้ามีโอกาสจะกลับไปอีกแน่นอนค่ะ